Botanika kaj zoologia ĝardeno de Tsimbazaza

La Botanika kaj zoologia ĝardeno de Tsimbazaza (: ) estas nacia parko kiu protektas kaj konservas lokajn flaŭron kaj faŭnon en la kvartalo Fiadanana en Antananarivo, la malagasa ĉefurbo. 

Ĉiu regiono de Malagasio estas reprezentata per vegetaĵaro kiu diferencigas ĝin de la aliaj regionoj. Ekzemple, la regiono Tamatave estas reprezentata per la "ravinala" aŭ la arbo de la vojaĝanto (vidu sub bildgalerio). Proksime de la (artefarita) lago, oni povas ekzemple trovi akvajn hiacintojn aŭ nimfeojn kun purpuraj floroj. En la nordo de la parko troviĝas ekzemple endemiaj orkidacoj kiuj ekzistas nur en Madagaskaro. Ankaŭ videblas en la parko baobaboj kaj plantojn kiuj reprezentas la plej sekan parton de Madagaskaro. Sen forgesi ankaŭ, ke Madagaskaro estas riĉa je kuracaj plantoj, tipa vegetaĵaro, spicoj (vanilo, pipro, cinamo). Madagaskaro estas lando, kiu gastigas bestojn de maloftaj specioj. Lemuroj estas unu el la bestoj kiuj allogas vizitantojn al ĉi tiu loko.  

 Muzeo 
La parko havas muzeon kiu celas informi la publikon pri la vivmedio kaj la naturo kiu ekspozicias unikan kolekton de la malagasa sovaĝa faŭno kaj flaŭro, ankaŭ de malaperintaj specioj, inkluzive de elefanta birdo kaj gigantaj lemuroj. Ĝi ankaŭ gastigas grandan sekplantaron (herbaria koda TAN) kun ĉirkaŭ 80 000 plantspecimenoj. En novembro 1989, la malagasan sekcion de WWF tie malfermis ekologian mediprotektan edukcentron. La muzeo estas ankaŭ reprezenta por la etnografio kaj kulturo de Madagaskaro.

 Bildgalerio 

 Vidu ankaŭ 
 Madagaskaraj sekaj deciduaj arbaroj
 Endemiaj birdoj de Madagaskaro
 Parko de lemuroj

Kategorio:Koordinatoj sur Vikidatumoj
Kategorio:Informkesto mapligilo sen OSM-rilata ID sur Vikidatumoj
Kategorio:Madagaskaro
Kategorio:Naciaj parkoj